text: سلطة الزعتر على طريقة نورا
text: #000003
text: خلصنا زيارة و كنا راجعين انا و سمسمة على البيت , بالطريق عدينا من جنب سوق صغير للخضرة اول مرة بشوفه , قلتلها خلينا نوقف شوي بدي اشتري بقدونس , لان صار الي فترة عم افرم تلات باقات بقدونس على الغدا لحضر فيهن تبولة و اذا زاد منهم شوي بتعشاهم .
  كاني كنت نسيانة انو الربيع زهر و مع تفتيح ورده نزلت كل خضرته الطيبة الي استيناها من زمان , نعناع اخضر زعتر اخضر جرجير بصل اخضر خس و بقدونس و حتى حميضة و خبيزة . بما انو هي اول مرة اتعامل فيها مع الحميضة , سالت البياع شوفيني اعمل فيها , قالي للسلطة و الروجيم ما في منها . حطيت كيس هيك اده من هل الخضرة و ما نسيت اخد كم باقة سبانخ وداعية و عدت للمنزل الجميل و انا محتارة بايا سلطة بدي ابدى . فتحت الموقع و كان في رد لنورا على سلطة الزعتر الاخضر شاركت فيها بطريقتها , قلت خلص اجت على اجريها مقاديرها كلها عندي و حبيت انو الزعتر ما بده نتف , فرم ,,, ييييي شو اسهل و بنفس الطعم . المهم هي السلطة نفس وصفة نورا بس انا زدت عليها نعناع اخضر , بما انو متوفر عندي و هو و الجبنة بيلبقو على بعض كتير . و السلطة طلعت بتعقد , ما بحب استعمل كلمة بتعقد , بس عن جد هل السلطة بتعقد , ما بتعرفي كيف بديتي فيها و ما بتعرفي كيف خلصتيها و كمان حبيت فكرة انو ممكن نعمل فيها سندويش .
  كان هادا بث حي و مباشر من مطبخي , و الطبق انتهى بثواني , يسلم ايديكي نورا و بانتظار وصفات تانية منك
text: #000006
text: بصل أخضر،بندورة،جبنة بيضا،زعتر أخضر،سلطة،طماطم،نعناع
text: #000008
text: وصفات تانية ممكن تعجبك
text: #000009
text: سلطة الشنكليش الكذاب
text: #000010
text: طالما فيها زعتر أخضر يعني أنها من وصفاتي المفضلة على العمياني 8)
  الزعتر الأخضر بالنسبة إلي هو سيد النكهات بدون منازع، نكهة فريدة تدغدغ براعم التذوق وتلهب الأحاسيس والمشاعر.
  ألف شكر إلك أخت منى وللأخت نورا صاحبة الوصفة.
text: #000012
text: أنا أحس إن السلطات هي الي بتخلي الأكل له طعم ..وسبحان الله بتخلي السفرة غير لما تكون موجودة وأنا عني أفرح بوصفات السلطات كثير
text: #000013
text: مقادير السلطة كلها متوفرة ماعدا الزعتر الأخضر
  , بينوجد عندنا بشكل اوراق كاملة مجففة ,, قولك أخت منى أو أيا وحدة من الأخوات كيف بنستخدمها؟؟؟
text: #000015
text: أنا اكيدة اكييدة رح تحبها , حبيت كتير طريقة وصفك لنكهة الزعتر الاخضر , صح مية مية
text: #000017
text: لو تعرفي شو عندي وصفات للسلطة , بس شو بقول لحالي معقول نزل وصفات كلها سلطة لهيك بحط وصفة سلطة وصفة غير وصفة سلطة وصفة غير :grin
text: #000018
text: هلا ممكن تستعملي الزعتر المجفف , بتطلع طيبة اكيد , فيكي تفركي شوي منه على السلطة , بس مو بنفس نتيجة الفريش اكيد :roll
text: #000020
text: يممم يمييي شكلا بيجنن وانا مع الي قالتو لارامينا انو السلطات هي الي بتخلي للاكل طعم انا من عشاق السلطة وبحب اتفنن فيهن وسلطتي المفضلة هي السلطة المقلمة بحب تناغم الالوان فيها كأنو لوحة عم تزين السفرة
text: #000021
text: الله يسلم دياتك منى انا بعمل هالسلطة بنفس الطريقة بس بضيف عليها زيتون كتير طيبة يم يمييييييييي
text: #000023
text: عن جد أطيب سلطة ألف شكر للوصفة
text: #000024
text: لكن حا قلك منى عا سلطة عجيبة غريبة و اذا كنتي من محبين السلطات الغير شكل و نكهات الحامض حلو حتحبيا كتير و هي من سلطاتي المفضلة انا و زوجي:
  زيتون أسود شرائح
  فليفة خضراء مقطعة مكعبات صغيرة
  مايونيز ( و بحط معلقتين لبن عشان يطلع خفيف شوي)
  رشة ملح و رشة سكر
text: #000026